Koronavirus: To‘qqiz hududda yangi holatlar qayd etildi, Andijonda 111 bemor aniqlandi

«Shu yilning 21 iyul kuni mamlakatimizda 567 holatda kasallik qayd etilgan bo‘lib, ularning barchasi tana harorati ko‘tarilganligi tufayli profilaktika maqsadida hamda koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan», deyiladi vazirlik xabarida.
21 iyul kuni respublikaning 9 hududida yangi kasallanish holatlari aniqlandi. Eng ko‘p holatlar Toshkent shahri va Andijon viloyatida qayd etilgan.
Jami 567 holat:
Tuzalganlar (+58)

Bugun 4 hududda jami 58 bemor tuzaldi va shu vaqtgacha kasallikdan sog‘ayib chiqqanlar soni 9521 nafarga yetdi.
Toshkent shahrida 3 nafar, Andijon viloyatida 1 nafar, jami 4 nafar koronavirusga chalingan bemor vafot etdi va jami o‘limlar soni 95taga yetdi.
Ayni paytda tibbiyot muassasalarida davolanayotgan 8 265 nafar bemordan 101 nafari og‘ir, 32 nafari esa o‘ta og‘ir ahvolda.

Hozirda mamlakatimizda uy karantinida 62 513 nafar, statsionar karantinda esa 23 754 nafar fuqaro tibbiy kuzatuvda bo‘lib turibdi.